السلام عليكم ورحمة الله وبركاته ..
والصلاة والسلام على أشرف الأنبياء والمرسلين نبينا محمد وعلى آله وصحبه أجمعين ..
إلى الفاضل: أبو نواف .. ،، نشكرك على القروب الرائع
وبعد.. <<بتقدم معروض موب مقدمه
إلي كتبته فوق يسمى مقدمه وتراي أسمح بإقتباسها..
ما علينا
اعلان
ملحوظه.. تراي مشتركه بالقروب منذ مبطي تقريبا قبل خمس سنين وللأسف شاركت مره وحده ..قبل سنتين تقريبا..
وسوف أشارك كثير جدا << تسمع بالعربي
وأنا جلست هذي السنتين أفكر وش أرسل..<< كانت سنتين لأني أحب أفكر بعمق
ودايم تفكيري عميق وطوله 3 أمتار ونص بدون لستك
المهم..
الموضوع..
هو عن
جامعة الملك سعود..
وكلنا عارفين إن ألجامعه عليها أربع إنذارات
و أنها يمكن السنة هذي مهب صايره شهادتها عالميه ..
هل من المعقول أن الجامعة الأم تكون بالمستوى؟؟؟
أول جامعه بالسعودية في هذا المستوى؟؟؟
مباني هالكة, إدارة غبية, قمة القذارة, ذل المكافأة, وذل الدكاترة
موقع زفت , وبوابات نصف مهدمة…؟؟
,,,,,
ومن دخلت الجامعة وأنا دايم أفكر
مناهج قديمه زي كذا؟؟ كيف بيطلعون ناس متعلمين من خلال هالمناهج ..
وهذا غير أن هالدولة وش كبرها ما فيها إلا ثلاث جامعات عالميات و11 جامعة غير عالمية..!!!
هذا غير القصص الكثيرة للطلاب والطالبات الي ما قبلوا فيها..
وغير الواسطة وكلية المجتمع.. والمبالغ الهائلة إلي يطلبونها من البنات إلي بالترم فوق الثمان آلاف في جامعة معدومة قديمة..وتعامل زفت من الموظفين..
ومنع الصيفي للبنات..
أتمنى أنكم تشاركوني في أرائكم ومشاكلكم وقصصكم ..
مع تعليمنا الزفت..
سواء في الجامعة أو في المدرسة ..
وسواء كنت طالب أو موظف ..
وبالأخص الطالبات
أختكم ديم